open-index/open-wikipedia-markdown huggingface dataset:
পূর্বদৃষ্ট

**পূর্বদৃষ্ট** হল একটি নিশ্চিত অনুভবের অভিজ্ঞতা যা একজন ইতঃপূর্বে এ পরিস্থিতির সম্মুখীন হয়েছে অথবা স্বচক্ষে দেখেছে (একজন ব্যক্তি অনুভব করে যে ঘটনাটি ইতঃপূর্বে অথবা সাম্প্রতিক ঘটেছে), যদিও পূর্ববর্তী পরিস্থিতির সম্মুখীন হওয়ার সঠিক ঘটনাটির সম্পর্কে অনিশ্চিয়তা রয়েছে। এগুলিকে ফরাসি ও ইংরেজিতে *দেজা ভ্যু* (Déja vu) বলে। একজন ফরাসি মানসিক গবেষক এমিল বোয়ারেক (১৮৫১–১৯১৭), তার "L'Avenir des sciences psychiques" (*লাভনির দে সিয়ঁস পসিশিক* বা *মানসিক বিজ্ঞানের ভবিষ্যৎ*) নামক গ্রন্থটিতে একটি বিস্তৃত প্রবন্ধ লিখেছিলেন, যেখানে তিনি *দেজা ভ্যু* শব্দবন্ধটি ব্যবহার করেন। সেসময় তিনি শিকাগো বিশ্ববিদ্যালয়ের ছাত্র ছিলেন।

পূর্বদৃষ্ট বা দেজা ভ্যু ব্যাপারটি সচরাচর ঘটে থাকে। সাউদার্ন মেথোডিস্ট ইউনিভার্সিটির মনোবিজ্ঞানী অ্যালান এস. ব্রাউন ২০০৩ খ্রিষ্টাব্দের একটি অনুসন্ধানে দেখেছেন যে, ৬০ শতাংশ মানুষের জীবনে একবার হলেও *পূর্বদৃষ্ট* জাতীয় অভিজ্ঞতা রয়েছে।

দুই ধরনের পূর্বদৃষ্ট স্বীকৃত: রোগজনিত পূর্বদৃষ্ট সাধারণত মৃগীরোগের সাথে সম্পর্কিত অথবা যা, যখন অস্বাভাবিকভাবে দীর্ঘ বা ঘন ঘন, অথবা অন্যান্য উপসর্গযেমন হ্যালুসিনেশনের সাথে যুক্ত, স্নায়বিক বা মানসিক অসুস্থতার একটি নির্দেশক হতে পারে, এবং এবং সুস্থ মানুষের রোগবিহীন পূর্বদৃষ্ট, যাদের প্রায় দুই-তৃতীয়াংশ দেজা ভু অভিজ্ঞতা হয়েছে। যারা বেশি ভ্রমণ করেন বা বেশি চলচ্চিত্র দেখেন তাদের অন্যদের তুলনায় পূর্বদৃষ্ট অভিজ্ঞতার সম্ভাবনা বেশি।

## তথ্যসূত্র

## আরও পড়ুন
* 
* 
* 
* 
* 
* 
* 
* 
* 
* 
* 

## বহিঃসংযোগ
* Chronic déjà vu - quirks and quarks episode (mp3)
* A new theory that links déjà vu to Near-Death Experience — by Anthony Peake, 2006.
* The Skeptic's Dictionary
* How Déjà Vu Works — a Howstuffworks article
* Déjà Experience Research — a website dedicated to providing déjà experience information and research
* Nikhil Swaminathan, ''Think You've Previously Read About This?'' Scientific American June 8, 2007
* Deberoh Halber, ''Research Deciphers Deju-Vu Brain Mechanics'' MIT Report June 7, 2007

বিষয়শ্রেণী:প্রত্যক্ষণ

বিষয়শ্রেণী:সংজ্ঞানাত্মক বিজ্ঞান
বিষয়শ্রেণী:জীবনে সময়
বিষয়শ্রেণী:মনোবৈজ্ঞানিক ধারণা
ইয়াং আর্টিস্ট পুরস্কার

**ইয়াং আর্টিস্ট অ্যাওয়ার্ড** মার্কিন অলাভজনক প্রতিষ্ঠান ইয়াং আর্টিস্ট ফাউন্ডেশন কর্তৃক প্রদত্ত সম্মাননা। এটি প্রবর্তনের সময় *ইয়ুথ ইন ফিল্ম অ্যাওয়ার্ড* নামে পরিচিত ছিল। ১৯৭৮ সালে মৌরিন ড্রাগন উদীয়মান তরুণ শিল্পীদের স্বীকৃতি প্রদানের লক্ষ্যে এটি প্রতিষ্ঠা করেন। এছাড়া এই প্রতিষ্ঠান শারীরিক বা আর্থিকসংকটগ্রস্থ তরুণ শিল্পীদের বৃত্তি প্রদান করে থাকে।

ইয়ং আর্টিস্ট ফাউন্ডেশনই প্রথম প্রতিষ্ঠান যা অনূর্ধ্ব-১৮ বছর বয়সী টেলিভিশন, চলচ্চিত্র, থিয়েটার ও সঙ্গীতশিল্পীদের অবদানের স্বীকৃতি প্রদানের জন্য আনুষ্ঠানিক পুরস্কার বিতরণের আয়োজন করে।

## ইতিহাস
সর্বপ্রথম ১৯৭৮-১৯৭৯ সালের তরুণ শিল্পীদের ইয়ং আর্টিস্ট অ্যাওয়ার্ড প্রদান করা হয়। পরবর্তী বিশ বছরে এই পুরস্কার ইয়ুথ ইন ফিল্ম/ইয়ং আর্টিস্ট অ্যাওয়ার্ডস নামে পরিচিত ছিল। পরে এই নাম সংক্ষিপ্ত করে ইয়ং আর্টিস্ট অ্যাওয়ার্ড করা হয়। ২১তম ইয়ং আর্টিস্ট অ্যাওয়ার্ড বিতরণী অনুষ্ঠান ২০০০ এর মার্চে অনুষ্ঠিত হয়।

### অনুষ্ঠান
হলিউড, ক্যালিফোর্নিয়া-এর শেরাটন ইউনিভার্সাল হোটেল-এ আয়োজিত একটি ভোজ অনুষ্ঠানে ১৯৭৯ সালের অক্টোবরে প্রথম ইয়ুথ ফিল্ম অ্যাওয়ার্ড প্রদান করা হয়।

## তথ্যসূত্র

## বহিঃসংযোগ
* 


বিষয়শ্রেণী:মার্কিন চলচ্চিত্র পুরস্কার
বিষয়শ্রেণী:মার্কিন টেলিভিশন পুরস্কার
বিষয়শ্রেণী:১৯৭৯-এ প্রবর্তিত পুরস্কার
বিষয়শ্রেণী:অভিনয় পুরস্কার
ক্রিস কলম্বাস (চলচ্চিত্রকার)

**ক্রিস জোসেফ কলম্বাস** (ইংরেজি ভাষায়:Chris Columbus) (জন্ম সেপ্টেম্বর ১০,১৯৫৮) একজন মার্কিন চলচ্চিত্র পরিচালক, প্রযোজক ও চিত্রনাট্যলেখক। হ্যারি পটার অ্যান্ড দ্য ফিলোসফারস স্টোন, হ্যারি পটার অ্যান্ড দ্য চেম্বার অফ সিক্রেটস, হোম অ্যালোন ইত্যাদি চলচ্চিত্রে কাজের জন্য তিনি সর্বাধিক পরিচিত। কমেডি চলচ্চিত্র হোম অ্যালোন-এ কাজের জন্য তিনি ব্রিটিশ কমেডি অ্যাওয়ার্ড জিতেছেন।

## প্রথম জীবন
ক্রিস কলম্বাস ১৯৫৮ সালে পেনসিলভানিয়ার স্প্যাংলারে জন্মগ্রহণ করেন। তবে তিনি ইয়ংসটাউন, ওহাইওতে বড় হয়েছেন। তার বাবার নাম অ্যালেক্স মাইকেল কলম্বাস, তিনি অ্যালুমিনিয়াম ও কয়লা খনির শ্রমিক। কলম্বাসের মায়ের নাম মেরি আইরিন, তিনি কারখানার কর্মচারী। ক্রিস কলম্বাস ইতালি ও চেক বংশোদ্ভূত মার্কিন নাগরিক। ওহাইওর জন এফ.কেনেডি হাই স্কুল থেকে তিনি পড়ালেখা করেছেন। নিউ ইয়র্ক ইউনিভার্সিটি থেকে কলম্বাস স্নাতক সম্পন্ন করেছেন। সেখানে তিনি বিখ্যাত আমেরিকান চলচ্চিত্র, নির্মাতা, প্রযোজক ও চিত্রনাট্যলেখক চার্লি কফম্যানের সহপাঠী ছিলেন।

## তথ্যসূত্র

## বহিঃসংযোগ
* 
* BBC Movies article about Chris Columbus
* Chris Columbus biography - *[[দ্য নিউ ইয়র্ক টাইমস]]*

বিষয়শ্রেণী:১৯৫৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:চেক বংশোদ্ভূত মার্কিন ব্যক্তি
বিষয়শ্রেণী:পেনসিলভেনিয়ার চলচ্চিত্র পরিচালক
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:সান ফ্রান্সিস্কোর লেখক
টোটাল ফিল্ম

***টোটাল ফিল্ম*** () যুক্তরাজ্যের দ্বিতীয় সর্বোচ্চ বিক্রীত চলচ্চিত্র ম্যাগাজিন। ফিউচার পাবলিশিং এই ম্যাগাজিনটি প্রকাশ করে থাকে। এতে চলচ্চিত্র ও ডিভিডি সংবাদ, পর্যালোচনা, মতামত ইত্যাদি প্রকাশিত হয়। ১৯৯৭ সালে ম্যাগাজিনটি সর্বপ্রথম প্রকাশিত হয়। বর্তমানে এটি চার সপ্তাহ পরপর প্রকাশিত হয়।

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* টোটাল ফিল্ম ফোরাম

বিষয়শ্রেণী:যুক্তরাজ্যের ম্যাগাজিন
বিষয়শ্রেণী:১৯৯৭-এ প্রতিষ্ঠিত ম্যাগাজিন
বিষয়শ্রেণী:যুক্তরাজ্যের মাসিক ম্যাগাজিন
এভিয়েশন সেফটি নেটওয়ার্ক

**এভিয়েশন সেফটি নেটওয়ার্ক** (ASN) (ইংরেজিতে: Aviation Safety Network) একটি ওয়েবসাইট যাতে এয়ারলাইনসমূহের দুর্ঘটনার ইতিহাস লিপিবদ্ধ থাকে। এই ওয়েবসাইটের ডাটাবেজে ৮,৭০০ এরও অধিক বিমান দুর্ঘটনার বিস্তারিত বর্ণনা রয়েছে। প্রতি সপ্তাহে প্রায় ৫০,০০০ জন এই ওয়েবসাইট পরিদর্শন করে।

## ইতিহাস
১৯৯৬ সালে হ্যারো র‍্যান্টার “এভিয়েশন সেফটি ওয়েব পেজেস” নামে এই ওয়েবসাইট প্রতিষ্ঠা করেন। পরবর্তিতে ফ্যাবিয়ান লুজান হ্যারো র্যারন্টারকে ওয়েবসাইটটির নাম পরিবর্তন করার পরামর্শ দেন। এই প্রস্তাব অনুযায়ী ওয়েবসাইটটির নাম এভিয়েশন সেফটি নেটওয়ার্ক করা হয়। বর্তমানে এই ওয়েবসাইটে কোন বিজ্ঞাপন প্রদর্শিত হয় না। সেজন্য এটি পুরোপুরি মানুষের দানের অর্থ দিয়ে পরিচালিত হয়। ২০০৬ সালে এই ওয়েবসাইটের কার্যক্রমের দশ বছর পূর্তি পালিত হয়। বিভিন্ন বিমান চালনা সংস্থা এভিয়েশন সেফটি নেটওয়ার্কের তথ্যকে নির্ভরযোগ্য বলে স্বীকৃতি দিয়েছে।

## লক্ষ্য
এভিয়েশন সেফটি নেটওয়ার্কের লক্ষ্য হল সবাইকে বিভিন্ন এয়ারলাইন দুর্ঘটনা ও নিরাপত্তা বিষয়ে নির্ভুল, হালনাগাদকৃত তথ্য প্রদান করা। এই ওয়েবসাইটে দুর্ঘটনা ও নিরাপত্তা বিষয়ে বিপুল তথ্যের পাশাপাশি দুর্ঘটনার অনেক চিত্রও রয়েছে।

## বহিঃসংযোগ
* এভিয়েশন সেফটি নেটওয়ার্ক 
* ASN WikiBase for user submitted accidents (smaller aircraft) 

বিষয়শ্রেণী:বিমানচালনা বিষয়ক ওয়েবসাইট
বিষয়শ্রেণী:অনলাইন ডাটাবেজ
মোজিলা পাবলিক লাইসেন্স

**মোজিলা পাবলিক লাইসেন্স** (এমপিএল) () হচ্ছে একটি ফ্রি ও মুক্ত সফটওয়্যারের লাইসেন্স। যে সব সফটওয়্যার মোজিলা পাবলিক লাইসেন্সের আওতায় প্রকাশ করা হয় সেগুলো বিনামূল্যে ব্যবহার ও বিতরণ করা যায়। এই সব সফটওয়্যারের সাথে সাধারণত তার প্রোগ্রাম সংকেতও বিনামূল্যে ব্যবহার ও বিতরণের জন্যে প্রকাশ করা হয়। কেউ যদি এই প্রোগ্রাম সংকেতের উন্নয়ন করে তবে উন্নত প্রোগ্রাম সংকেত প্রকাশ করতে চাইলে অবশ্যই এমপিল ব্যবহার করতে হবে। অন্য কোনো লাইসেন্সে প্রকাশ করা যাবে না।

## তথ্যসূত্র

## বহিঃসংযোগ

* Mozilla Public License, version 1.1, plain text (mozilla.org)
* Annotated Mozilla Public License, version 1.1 (mozilla.org)
* MPL FAQ (mozilla.org)
* Mozilla Relicensing FAQ (mozilla.org)
* List of OSI approved licenses

বিষয়শ্রেণী:মুক্ত সফটওয়্যার
বিষয়শ্রেণী:সফটওয়্যার লাইসেন্স
বিষয়শ্রেণী:মোজিলা
বিষয়শ্রেণী:মুক্ত ও ওপেন সোর্স সফটওয়্যার লাইসেন্স
ন্যাশনাল মুভি অ্যাওয়ার্ড

**ন্যাশনাল মুভি অ্যাওয়ার্ড** (ইংরেজিতে: National Movie Award) একটি ব্রিটিশ চলচ্চিত্র পুরস্কার যা আইটিভি কর্তৃক প্রতিষ্ঠিত। ন্যাশনাল টেলিভিশন অ্যাওয়ার্ড-এর সাফল্যের পরে এই পুরস্কারের প্রচলন শুরু হয়। এই পুরস্কার বিতরণ অনুষ্ঠান লন্ডনের রয়াল ফেস্টিভ্যাল হলে অনুষ্ঠিত হয়। দ্বিতীয়বারের মত এই অনুষ্ঠান ২০০৮ এর ৮ সেপ্টেম্বরে অনুষ্ঠিত হয় এবং এতে উপস্থাপক ছিলেন জেমস নেসবিট। তৃতীয় পুরস্কার বিতরণী অনুষ্ঠান ২০১০ এর ২৬ মে মাসে অনুষ্ঠিত হয় এবং এখানেও জেমস নেসবিট উপস্থাপনা করেন।

## বহিঃসংযোগ
* ''ন্যাশনাল মুভি অ্যাওয়ার্ড'', প্রাতিষ্ঠানিক ওয়েবসাইট

বিষয়শ্রেণী:চলচ্চিত্র পুরস্কার
বিষয়শ্রেণী:ব্রিটিশ পুরস্কার
বিষয়শ্রেণী:ব্রিটিশ চলচ্চিত্র পুরস্কার
টিন ভগ

***টিন ভগ*** (ইংরেজি ভাষায়: Teen Vogue) একটি মার্কিন যুক্তরাষ্ট্রের ম্যাগাজিন। এটি মূলত তরুণদের জন্য প্রকাশিত *[[ভগ (ম্যাগাজিন)|ভগ]]* ম্যাগাজিনের একটি সংস্করণ। ম্যাগাজিনটিতে প্রধানত ফ্যাশন ও সেলিব্রেটিদের সম্পর্কে তথ্যাদি থাকে। এছাড়া আধুনিক ও প্রচলিত বিনোদন খবরাখবর, ঘটনা ইত্যাদিও এতে প্রকাশিত হয়।

## বর্ণনা
টিন ভগ ম্যাগাজিন 6¾"x9" আকারে প্রকাশিত হয়। ম্যাগাজিনের প্রথম পৃষ্ঠা সহজেই যাতে দৃষ্টি আকর্ষণ করে এবং পড়তে সুবিধা হয়, সেভাবে এটি তৈরি করা হয়। এই ম্যাগাজিন প্রধান বিক্রয়কেন্দ্র হল নিউ ইয়র্কের দ্য ওয়েস্টচেস্টার শপিং মল।

## বিষয়বস্তু
টিন ভগ ম্যাগাজিনে তরুণ-তরুণীদের উপযোগী খবরাখবর যেমন- ফ্যাশন, বিনোদন ইথ্যাদি প্রকাশিত হয়। এর পাশাপাশি এতে কিছু গুরুত্বপূর্ণ বিষয় যেমন বয়ঃসন্ধিকালীন গর্ভাবস্থা, বয়ঃসন্ধিকালীন বিভিন্ন সমস্যা ও প্রতিরোধ ইত্যাদিও থাকে।

## তথ্যসূত্র

* 
* 
* 
* 
* 
* 

## বহিঃসংযোগ
* টিন ভগ-এর প্রাতিষ্ঠানিক ওয়েবসাইট
* 
* নিউজস্স্ট্যান্ডস ম্যাগাজিনস
* ইউনিক ম্যাগাজিনস
* টিন ভগ এর প্রাপ্তিস্থানসমূহ
* টিন ভগ-এর ভক্তদের ওয়েবসাইট

বিষয়শ্রেণী:মার্কিন যুক্তরাষ্ট্রের ম্যাগাজিন
বিষয়শ্রেণী:ফ্যাশন ম্যাগাজিন
বিষয়শ্রেণী:মার্কিন যুক্তরাষ্ট্রের ফ্যাশন ম্যাগাজিন
বিষয়শ্রেণী:২০০৩-এ প্রতিষ্ঠিত ম্যাগাজিন
বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন
কংসাবতী প্রকল্প

থাম্ব|বাঁকুড়া জেলার মুকুটমণিপুরে কংসাবতী জলাধার।
থাম্ব|দামোদর অববাহিকা
**কংসাবতী প্রকল্প** পশ্চিমবঙ্গের একটি জলাধার ও সেচ প্রকল্প। এই প্রকল্প **কংসাবতী সেচ প্রকল্প** বা **কংসাবতী জলাধার প্রকল্প** নামেও পরিচিত। ১৯৫৬ খ্রিস্টাব্দে ভারতের দ্বিতীয় পঞ্চবার্ষিকী পরিকল্পনার অঙ্গ হিসেবে বর্তমান পশ্চিম ও পূর্ব মেদিনীপুর, বাঁকুড়া ও হুগলি জেলার ৩,৪৮৪.৭৭ বর্গকিলোমিটার এলাকায় জলসেচের উদ্দেশ্যে এই প্রকল্প চালু হয়। এই প্রকল্পে কংসাবতী নদীর পাশাপাশি শিলাবতী ও ভৈরববাঁকি নদীর জলও সেচের কাজে ব্যবহৃত হয়। প্রায় ৮ লক্ষ একর জমিতে চাষাবাদ হয়। মুকুটমণিপুরের কংসাবতী জলাধারকে কেন্দ্র করে এক পর্যটন কেন্দ্র গড়ে উঠেছে।

প্রকল্পের অঙ্গ হিসেবে বাঁকুড়া জেলার খাতড়ার কাছে মুকুটমণিপুরে একটি ৩৮ মিটার উঁচু এবং ১০,০৯৮ মিটার লম্বা জলাধার নির্মাণ করা হয়েছে। মেদিনীপুর শহরের কাছে ১৮৭২ খ্রিস্টাব্দে নির্মিত কংসাবতীর একটি জলাধারও এই প্রকল্পের কাজে ব্যবহার করা হয়।
## তথ্যসূত্র

বিষয়শ্রেণী:পশ্চিমবঙ্গের অর্থনীতি
বিষয়শ্রেণী:ভারতের সেচব্যবস্থা
বিষয়শ্রেণী:বাঁকুড়া জেলা
বহুলাড়া

**বহুলাড়া** পশ্চিমবঙ্গের বাঁকুড়া জেলার ওন্দা-১ গ্রাম পঞ্চায়েতের একটি সেন্সাস গ্রাম। এটি ওন্দা থেকে ৫ কিলোমিটার (৩.১ মাইল) এবং বিষ্ণুপুর থেকে ২৫ কিলোমিটার (১৬ মাইল) দূরে অবস্থিত।

## সিদ্ধেশ্বর মন্দির
বহুলাড়ার সিদ্ধেশ্বর শিবের মন্দির একটি স্বতন্ত্র্য স্থাপত্যশৈলী এবং মন্দিরগাত্রের অপূর্ব অলংকরণের জন্য প্রসিদ্ধ। মন্দিরটি গ্রাম্য শিবমন্দির হলেও এটি পাল যুগের রেখ দেউল শৈলীর একটি বিশিষ্ট নিদর্শন। মন্দিরের অভ্যন্তরে শিবলিঙ্গের পাশাপাশি গণেশ, জৈন তীর্থঙ্কর পার্শ্বনাথ এবং মহিষাসুরমর্দিনীর মূর্তি বিরাজমান। মন্দিরের বহির্গাত্রের অলংকরণ অতীব সুন্দর। এই মন্দির চত্বর একাধিক প্রাচীন ধ্বংসস্তুপ ও ঢিবিতে পরিপূর্ণ।  মন্দিরের উচ্চতা ১৯.২ মিটার |

নলিনী ভট্টশালীর মতে, দ্বারকেশ্বর নদের তীরে অবস্থিত "বাঁকুড়া জেলার বহুলাড়ার সিদ্ধেশ্বর মন্দির সম্ভবত মধ্যযুগীয় বাংলার ইষ্টকনির্মিত 'রেখ দেউল' মন্দিরশৈলীর শ্রেষ্ঠ নিদর্শন।" মন্দিরে শীর্ষভাগ বর্তমানে ক্ষতিগ্রস্ত। প্রতি বছর চৈত্র মাসে এখানে তিন দিন ধরে বহুলাড়া শিব গাজন উৎসব চলে। শতাধিক পূণ্যার্থী এই উৎসবে অংশ নেন।

## বৌদ্ধ ও জৈন কেন্দ্র
বহুলাড়া মন্দিরের আশেপাশে একাধিক ঢিবিতে পুরাতাত্ত্বিক খননকার্য চালিয়ে অনুমান করা হয় যে কোনো এক কালে এটি একটি বৌদ্ধ কেন্দ্র ছিল। এই ঢিবিগুলিকে বৌদ্ধ চৈত্য মনে করা হয়। এখানে বৌদ্ধ ভিক্ষুদের দেহাবশেষ সমাধিস্থ করা হত। শৈবধর্মের বিকাশের পূর্বে এই অঞ্চলটিতে বৌদ্ধ ও জৈনধর্মের প্রভাব ছিল। খ্রিষ্টীয় সপ্তম শতাব্দী নাগাদ এখানে জৈনধর্ম বিকাশলাভ করে।

## নিকটবর্তী অন্যান্য স্থান
বিষ্ণুপুর, সোনাতাপাল, বীরসিংহপুর, শ্যামচাঁদ মন্দির, কনকলতা মন্দির, ধারাপাট, অযোধ্যা প্রভৃতি ।

## পাদটীকা

----

বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাঁকুড়া জেলার প্রত্নস্থল
আয়ুমি হামাসাকি

একজন জাপানী কণ্ঠশিল্পী ও সাবেক অভিনেত্রী। ভক্তদের কাছে হামাসাকি আয়ু নামেই বেশি পরিচিত। জাপানে তার জনপ্রিয়তা ও ব্যাপক প্রভাবের কারণে তাকে “পপ সম্রাজ্ঞী” খেতাব দেয়া হয়েছে। হামাসাকি জাপানের ফুকুওকা শহরে জন্মগ্রহণ করেছেন এবং সেখানেই তার বেড়ে ওঠা। সঙ্গীতশিল্পী হিসেবে কর্মজীবন শুরুর উদ্দেশ্যে ১৯৮৮ সালে চৌদ্দ বছর বয়সে তিনি টোকিওতে স্থানান্তরিত হন। ১৯৯৯ সালে তার প্রথম অ্যালবাম এ সং ফর ×× প্রকাশিত হয়। অ্যালবামটি সমগ্র জাপানব্যাপী দারুণ জনপ্রিয় হয় এবং তাকে খ্যাতি এনে দেয়।

হামাসাকির জনপ্রিয়তা জাপান ছাড়িয়ে এশিয়াজুড়ে প্রসারিত হয়েছে। তার প্রচলিত ফ্যাশন ধারা জাপান ছাড়াও চীন, সিঙ্গাপুর, তাইওয়ানেও জনপ্রিয়। তিনি বেশ কিছু টেলিভিশন বিজ্ঞাপনে মডেল হয়েছেন। যদিও তিনি তার খ্যাতি বাণিজ্যিক উদ্দেশ্যে ব্যবহার করেছেন, পরবর্তীতে তিনি নিজেকে অ্যাভেক্সের পণ্য হিসেবে অস্বীকৃতি জানিয়েছেন।

১৯৯৮ সালে তার প্রথম অ্যালবাম পোকার ফেস থেকে শুরু করে এপর্যন্ত তিনি জাপানে ৫০মিলিয়নেরও বেশি সংখ্যক অ্যালবাম বিক্রয় করেছেন। হামাসাকি জাপানের সর্বাধিক বাণিজ্যিকভাবে সফল গায়িকা।

## তথ্যসূত্র

## বহিঃসংযোগ

* আয়ুমি হামাসাকি , আয়ুমি হামাসাকির অফিশিয়াল ইংরেজিতে লিখিত ওয়েবসাইট
*  TeamAyu, অফিশিয়াল ফ্যানসাইট
*  The official online collection of all of Hamasaki's music videos
* আয়ুমি হামাসাকির ইউটিউব চ্যানেল
* আয়ুমি হামাসাকি - টুইটার
* আয়ুমি হামাসাকি - মাইস্পেস

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি গায়িকা
বিষয়শ্রেণী:২১শ শতাব্দীর জাপানি অভিনেত্রী
বিষয়শ্রেণী:২০শ শতাব্দীর জাপানি অভিনেত্রী
বিষয়শ্রেণী:জাপানি মহিলা নৃত্যশিল্পী
বিষয়শ্রেণী:২১শ শতাব্দীর নারী সুরকার
বিষয়শ্রেণী:২০শ শতাব্দীর জাপানি ব্যবসায়ী
বিষয়শ্রেণী:২১শ শতাব্দীর জাপানি ব্যবসায়ী
বিষয়শ্রেণী:২১শ শতাব্দীর জাপানি গায়িকা
বিষয়শ্রেণী:জাপানি নৃত্যশিল্পী
বিষয়শ্রেণী:জাপানি নারী মডেল
বিষয়শ্রেণী:জাপানি চলচ্চিত্র অভিনেত্রী
বিষয়শ্রেণী:জাপানি নারী আইডল
বিষয়শ্রেণী:জাপানি টেলিভিশন অভিনেত্রী
বিষয়শ্রেণী:জাপানি কন্ঠাভিনেত্রী
বিষয়শ্রেণী:জাপানি পপ গায়িকা
বিষয়শ্রেণী:মুখপাত্র
বিষয়শ্রেণী:বিশ্ব সঙ্গীত পুরস্কার বিজয়ী
নবপত্রিকা

300px|thumb|নবপত্রিকা
**নবপত্রিকা** বাংলা, অসম ও ওড়িশার দুর্গাপূজার একটি বিশিষ্ট অঙ্গ। *নবপত্রিকা* শব্দটির আক্ষরিক অর্থ *নয়টি গাছের পাতা*। তবে বাস্তবে নবপত্রিকা নয়টি পাতা নয়, নয়টি উদ্ভিদ।

অর্থাৎ: কদলী বা রম্ভা (কলা), কচু, হরিদ্রা (হলুদ), জয়ন্তী, বিল্ব (বেল), দাড়িম্ব (ডালিম), অশোক, মানকচু ও ধান।
 
একটি সপত্র কলাগাছের সঙ্গে অপর আটটি সমূল সপত্র উদ্ভিদ একত্র করে একজোড়া বেল সহ শ্বেত অপরাজিতা লতা দিয়ে বেঁধে লালপাড় সাদা শাড়ি জড়িয়ে ঘোমটা দেওয়া বধূর আকার দেওয়া হয়; স্ত্রীরূপের জন্য দু’টি বেল দিয়ে করা হয় স্তনযুগল। তারপর সিঁদুর দিয়ে সপরিবার দেবীপ্রতিমার ডান দিকে দাঁড় করিয়ে পূজা করা হয়। প্রচলিত ভাষায় নবপত্রিকার নাম ***কলা বউ***।

## নয়টি উদ্ভিদের অধিষ্টাত্রী দেবী
নবপত্রিকার নয়টি উদ্ভিদ আসলে দেবী দুর্গার নয়টি বিশেষ রূপের প্রতীকরূপে কল্পিত হয়ঃ
# কদলী বা রম্ভা (কলা গাছ): কদলি গাছ এর অধিষ্টাত্রী দেবী ব্রহ্মাণী;
# কচু (সাধারন): কচু গাছের অধিষ্টাত্রী দেবী কালিকা;
# হরিদ্রা (হলুদ গাছ): হরিদ্রা গাছের অধিষ্টাত্রী দেবী উমা; 
# জয়ন্তী: জয়ন্তী গাছের অধিষ্টাত্রী দেবী কার্তিকী;
# বিল্ব (বেল গাছ): বিল্ব গাছের অধিষ্টাত্রী দেবী শিবা;
# দাড়িম্ব (ডালিম/বেদানা গাছ): দাড়িম্ব গাছের অধিষ্টাত্রী দেবী রক্তদন্তিকা;
# অশোক: অশোক গাছের অধিষ্টাত্রী দেবী শোকরহিতা;
# মানকচু: মানকচু গাছের অধিষ্টাত্রী দেবী চামুণ্ডা;
# ধান: ধান গাছের অধিষ্টাত্রী দেবী লক্ষ্মী।

এই নয় দেবী একত্রে "নবপত্রিকাবাসিনী নবদুর্গা" নামে *নবপত্রিকাবাসিন্যৈ নবদুর্গায়ৈ নমঃ* মন্ত্রে পূজিতা হন।

## আচার
[সপ্তমীর] দিন সকালে নিকটস্থ নদী বা কোনো জলাশয়ে (নদী বা জলাশয়ে না থাকলে কোনো মন্দিরে) নিয়ে যাওয়া হয়। পুরোহিত নিজেই কাঁধে করে নবপত্রিকা নিয়ে যান( অথবা কোন কোন সময় বাড়ি কিংবা ক্লাবের সদস্যরা)। তার পিছন পিছন ঢাকীরা ঢাক বাজাতে বাজাতে এবং মহিলারা শঙ্খ ও উলুধ্বনি করতে করতে যান। শাস্ত্রবিধি অনুযায়ী স্নান করানোর পর নবপত্রিকাকে নতুন শাড়ি পরানো হয়। তারপর পূজামণ্ডপে নিয়ে এসে নবপত্রিকাকে দেবীর ডান দিকে একটি কাষ্ঠসিংহাসনে স্থাপন করা হয়। পূজামণ্ডপে নবপত্রিকা প্রবেশের মাধ্যমে দুর্গাপূজার মূল অনুষ্ঠানটির প্রথাগত সূচনা হয়। নবপত্রিকা প্রবেশের পর দর্পণে দেবীকে মহাস্নান করানো হয়। এরপর বাকি দিনগুলিতে নবপত্রিকা প্রতিমাস্থ দেবদেবীদের সঙ্গেই পূজিত হতে থাকে। বিশেষভাবে লক্ষণীয় হল, নবপত্রিকা প্রবেশের পূর্বে পত্রিকার সম্মুখে দেবী চামুণ্ডার আবাহন ও পূজা করা হয়। পত্রিকাস্থ অপর কোনো দেবীকে পৃথকভাবে পূজা করা হয় না।

গবেষকদের মতে, নবপত্রিকার পূজা প্রকৃতপক্ষে শস্যদেবীর পূজা। ডঃ শশিভূষণ দাশগুপ্ত লিখেছেন,

ডঃ জিতেন্দ্রনাথ বন্দ্যোপাধ্যায়ের মতে,

তবে হংসনারায়ণ ভট্টাচার্য দুর্গাপূজার সঙ্গে শস্যদেবীর পূজার অনুষঙ্গটি স্বীকার করলেও, শাকম্ভরী তত্ত্বটিকে নবপত্রিকার উৎসরূপে মানেননি। যোগেশচন্দ্র রায় বিদ্যানিধি লিখেছেন,

উল্লেখ্য, মার্কণ্ডেয় পুরাণে নবপত্রিকার উল্লেখ নেই। কালিকাপুরাণে নবপত্রিকার উল্লেখ না থাকলেও, সপ্তমী তিথিতে পত্রিকাপূজার নির্দেশ রয়েছে। কৃত্তিবাস ওঝা বিরচিত রামায়ণে রামচন্দ্র কর্তৃক নবপত্রিকা পূজার উল্লেখ রয়েছে – “বাঁধিলা পত্রিকা নব বৃক্ষের বিলাস।”

## পাদটীকা

বিষয়শ্রেণী:দুর্গাপূজা
চৌম্বক উত্তোলন

200px|thumb|right|ম্যাগনেটিক লেভিটেশনের মাধ্যমে বস্তুর উত্তোলন।
**চৌম্বক উত্তোলন** বা ইংরেজি পরিভাষায় **ম্যাগনেটিক লেভিটেশন** (ইংরেজিতে: Magnetic levitation) হল এক ধরনের পদ্ধতি যাতে চৌম্বক ক্ষেত্রের সাহায্যে কোন বস্তুকে অবলম্বন ছাড়া শূন্যে ভাসিয়ে রাখা হয়। এক্ষেত্রে বস্তুর প্রতি মাধ্যাকর্ষণজনিত প্রভাবকে চৌম্বকীয় চাপ দিয়ে প্রতিহত করা হয়। আর্নশ তত্ত্ব প্রমাণ করে যে, কেবল ফেরোচুম্বকত্ত্ব কোন বস্তুকে মাধ্যাকর্ষণ প্রভাব হতে মুক্ত রেখে তাকে শূন্যে ভাসিয়ে রাখতে সক্ষম। কিন্তু ডায়াচুম্বকজাতীয় পদার্থের অতিপরিবাহিতা এই ঘটনায় বাধা প্রদান করে।

যদিও চৌম্বক উত্তোলনে চৌম্বক শক্তির মাধ্যমে বস্তুকে উত্তোলিত করা হয়, তথাপি কোন কোন ক্ষেত্রে বস্তুকে সামান্য পরিমাণে অবলম্বন প্রদানের উদ্দেশ্যে যান্ত্রিক পদ্ধতি ব্যবহৃত হয়। একে বলা হয় ছদ্ম উত্তোলন (ইংরেজি পরিভাষায় সিউডো লেভিটেশন)। চৌম্বক উত্তোলন চুম্বক-উত্তোলিত রেল, চৌম্বক বিয়ারিং এবং অন্যান্য যান্ত্রিক কাজে ব্যবহৃত হয়।

## বহিঃসংযোগ

* Maglev Trains Audio slideshow from the National High Magnetic Field Laboratory discusses magnetic levitation, the Meissner Effect, magnetic flux trapping and superconductivity
* Magnetic Levitation - Science is Fun
* Magnetic (superconducting) levitation experiment (YouTube)
* Maglev video gallery
* How can you magnetically levitate objects? 
* Levitated aluminum ball (oscillating field)
* Instructions to build an optically triggered feedback maglev demonstration
* Videos of diamagnetically levitated objects, including frogs and grasshoppers
* Larry Spring's Mendocino Brushless Magnetic Levitation Solar Motor
* A Classroom Demonstration of Levitation...
* 25kg MAGLEV suspension setup
* 25kg MAGLEV suspension control via Classical control strategy
* 25kg MAGLEV suspension via State feedback control strategy
* Frogs levitate in a strong enough magnetic field

বিষয়শ্রেণী:চুম্বকত্ব
বিষয়শ্রেণী:পদার্থবিজ্ঞান
নারিতা আন্তর্জাতিক বিমানবন্দর

জাপানের সর্ববৃহৎ আন্তর্জাতিক বিমানবন্দর। এটি টোকিও স্টেশনের ৫৭.৫ কিলোমিটার (৩৫.৭ মাইল) পূর্বে এবং নারিতা স্টেশন থেকে ৭ কিমি (৪.৩ মাইল) দক্ষিণ-পূর্বে নারিতা শহরে অবস্থিত। বিমানবন্দরটির কিছু অংশ শিবায়ামা শহরে অবস্থিত।

জাপানে আগত বা জাপানগামী অধিকাংশ যাত্রীবাহী বিমান চলাচল নারিতা আন্তর্জাতিক বিমানবন্দর দিয়ে সম্পন্ন হয়। এছাড়া এই বিমানবন্দর এশিয়া এবং আমেরিকা মহাদেশের মধ্যে বিমান চলাচলের একটি গুরুত্বপূর্ণ কেন্দ্র। ২০০৭ সালে ৩৫,৪৭৮,১৪৬ জন যাত্রী এই বিমানবন্দর দিয়ে যাতায়াত করেছে। এটি জাপানের দ্বিতীয় ব্যস্ততম যাত্রীবাহী এবং আকাশ-পথে মালামাল পরিবহনের ক্ষেত্রে সবচেয়ে ব্যস্ততম বিমানবন্দর। নারিতা আন্তর্জাতিক বিমানবন্দর বিশ্বের অষ্টম ব্যস্ততম মালামালবাহী বিমানবন্দর। জাপান এয়ারলাইন্স, অল নিপ্পন এয়ারওয়েজ এবং নিপ্পন কার্গো এয়ারওয়েজ এই বিমানবন্দরটিকে প্রধান আন্তর্জাতিক কেন্দ্র হিসেবে ব্যবহার করে। যুক্তরাষ্ট্রভিত্তিক ডেলটা এয়ার লাইন্স এই বিমানবন্দরকে এশিয়ার প্রধান কেন্দ্র হিসেবে ব্যবহার করে। এছাড়া ইউনাইটেড এয়ারলাইন্স ও ভিয়েতনাম এয়ারলাইন্সের জন্য এটি একটি গুরুত্বপূর্ণ বিমানবন্দর। নারিতা আন্তর্জাতিক বিমানবন্দর একটি প্রথম শ্রেণীর বিমানবন্দর।

## নির্ধারিত গন্তব্যসূচী
### এয়ারলাইন্সসমূহ ও গন্তব্য
[thumb|[Narita Airport Terminal 2 Shuttle System|Terminal 2 Shuttle System used to transport passengers to satellite concourses in Terminal 2]]
thumb|Shuttle Bus

#### মালবাহী বিমান চলাচল

## তথ্যসূত্র

## বহিঃসংযোগ

* নারিতা আন্তর্জাতিক বিমানবন্দর - প্রাতিষ্ঠানিক ওয়েবসাইট
* Narita Airport Premium Concierge Homepage

### ভ্রমণ সহায়িকা
* 

বিষয়শ্রেণী:জাপানের বিমানবন্দর
বিষয়শ্রেণী:১৯৭৮-এ প্রতিষ্ঠিত বিমানবন্দর
বিষয়শ্রেণী:১৯৭৮-এ জাপানে প্রতিষ্ঠিত
কিরগিজ ভাষা

**কিরগিজ ভাষা** (кыргыз тили, kyrgyz tili, قىرعىز تىلى) কিরগিজিস্তানের সরকারি ভাষা। এই ভাষাতে কিরগিজিস্তানের অর্ধেকের বেশি লোক কথা বলেন। এছাড়া এটি চীন, আফগানিস্তান, পাকিস্তান, তাজিকিস্তান, উজবেকিস্তান ও কাজাখস্তানে প্রচলিত। ভাষাটি সিরিলীয় লিপিতে লেখা হয়।

## তথ্যসূত্র

## বহিঃসংযোগ
* Kyrgyz language
* Root Vowels and Affix Vowels: Height Effects in Kyrgyz Vowel Harmony
** Kyrgyz exercises (in Japanese)
* The Talking Kyrgyz Phrasebook
* Кыргыз тили – Kyrgyz language resources (in Russian)
* sesli sohbet language recources (in Turkish)
* Kyrgyz Cyrillic - Arabic - Latin converter

বিষয়শ্রেণী:কিপচাক ভাষাসমূহ
বিষয়শ্রেণী:রাশিয়ার ভাষা
বিষয়শ্রেণী:কিরগিজ ভাষা
বিষয়শ্রেণী:সংযোগাত্মক ভাষা
বিষয়শ্রেণী:তুর্কীয় ভাষাসমূহ
বিষয়শ্রেণী:চীনের ভাষা
বিষয়শ্রেণী:পাকিস্তানের ভাষা
বিষয়শ্রেণী:কাজাখস্তানের ভাষা
বিষয়শ্রেণী:উজবেকিস্তানের ভাষা
বিষয়শ্রেণী:তুরস্কের ভাষা
কোরিয়া

**কোরিয়া**, দক্ষিণ কোরিয়ায় এটি **হান্‌গুক** () উত্তর কোরিয়ায় **চুসন্‌** () নামে পরিচিত, একটি পূর্ব এশীয় অঞ্চল যেখানে ১৯৪৫ সালে দ্বিতীয় বিশ্বযুদ্ধ শেষে জাপানী সাম্রাজ্যের আত্মসমর্পণের পরবর্তীতে বিভিন্ন ঘটনার মাধ্যমে গণতান্ত্রিক গণপ্রজাতন্ত্রী কোরিয়া ও কোরিয়া প্রজাতন্ত্র নামের দুটি নতুন স্বতন্ত্র সার্বভৌম রাষ্ট্রের আত্মপ্রকাশ ঘটার মাধ্যমে অঞ্চলটি বিভাজিত হয়। এই অঞ্চলটি কোরীয় উপদ্বীপে অবস্থিত। কোরিয়া উত্তর-পশ্চিমে রয়েছে গণচীন ও উত্তর-পূর্বে রয়েছে রাশিয়া। কোরীয় প্রণালী ও জাপান সাগর পূর্বে এটিকে জাপান থেকে আলাদা করেছে আর দক্ষিণে এটি আর পূর্ব চীন সাগর দ্বারা তাইওয়ান থেকে আলাদা হয়েছে।

২০০ খ্রিস্টপূর্বে চীনা লিপি গ্রহণ ও খ্রিষ্টাব্দ চতুর্থ শতকে বৌদ্ধ ধর্মের সাথে পরিচয়ের ফলে গভীর প্রভাব দেখা যায় কুগোরিয়া, পেক্‌চেয়, সিল্লা নামক তিন কোরীয় রাজ্যে যা ৫৭ খ্রিস্টপূর্বে রাজা মুনমুয়াং-এর অধীনে প্রথম বারের মতো সিল্লাতে একত্রিত হয়। কিন্তু সিল্লাত ৯৩৫ খ্রিস্টবাদে গোরীয়র অধীনে চলে যায়। গোরীয় একটি অত্যন্ত সভ্য রাজ্যে পরিণত হয় এবং তারা চৌদ্দ শতকের দিকে জিকজি নামক কোরীয় বৌদ্ধ নথি তৈরি করে। তের শতকে চেঙ্গিস খানের মঙ্গোলরা কোরিয়া আবিষ্কার করে এর ফলে কিছুদিনের মধ্যেই কোরিয়া নির্বল রাষ্ট্রে পরিণত হয়, মঙ্গোলরা কোরিয়াকে বাধ্য করে অধীনস্থ রাষ্ট্র হওয়ার জন্য। মঙ্গোল সাম্রাজ্যের পতনের পর কোরিয়ায় রাজনৈতিক শত্রুতা ভীষণভাবে বাড়তে থাকে। এর মধ্যে মিংদের মিত্র হোসেয়ানরাই পরবর্তীতে কোরিয়া লাভ করে।

হোসেয়ান ২০০ বছরে আপেক্ষিক শান্তি প্রতিষ্ঠা করতে সফল হয়। ১৪ শতকে হোসেয়ান রাজা মহান রাজা সেজোং কোরীয় হাঙ্গুল বর্ণমালা সৃষ্টি করেন এবং কনফুসিয়াসের কনফুসীয় নৈতিকতা বিকাশে সহয়তা করেন। কিন্তু এই রাজবংশ পরবর্তী সময়ে তার বিচ্ছিন্ন নীতি গ্রহণ করার কারণে পশ্চিমদের দ্বারা “বনবাসী রাজ্য” বলে অভিহিত হতো। উনিশ শতকের শেষ অবধি, দেশটি জাপানের উপনিবেশ নকশা সফল করার একটি লক্ষ্যবস্তুতে পরিণত হয়। ১৯১০ সালে কোরিয়া জাপানের অধীনে চলে যায় এবং তারা ১৯৪৫ সাল নাগাদ পর্যন্ত জাপান কর্তৃক শাসিত হয়।

১৯৪৫ সালে, সোভিয়েত ইউনিয়ন ও মার্কিন যুক্তরাষ্ট্র দ্বিতীয় বিশ্বযুদ্ধ পরবর্তী পরিণামে জাপানীদের আত্মসমর্পণকে মেনে নেয় ও একমত পোষণ করে। এসময় তারা কোরিয়াকে ৩৮তম সমান্তরাল রেখা অনুযায়ী বিভক্ত করে যায় যার উত্তর ভাগ পরে সোভিয়েতদের অধীনে আর দক্ষিণ ভাগ মার্কিনদের অধীনে। 
কোরিয়ার শিক্ষার হার শতকরা ৯৮.৩ ভাগ।

## আরও দেখুন

* কোরীয় উপদ্বীপ
* কোরীয় যুদ্ধ
* গণতান্ত্রিক গণপ্রজাতন্ত্রী কোরিয়া
* কোরিয়া প্রজাতন্ত্র

## তথ্যসূত্র

* 

## বহিঃসংযোগ

* 
* 
* 
* 
* 
* 

বিষয়শ্রেণী:কোরিয়া
বিষয়শ্রেণী:পূর্ব এশিয়া
বিষয়শ্রেণী:উত্তরপূর্ব এশিয়া
বিষয়শ্রেণী:বিভাজিত অঞ্চল
বিষয়শ্রেণী:এশিয়ার প্রাক্তন রাষ্ট্র
বর্গি

**বর্গি** অষ্টাদশ শতাব্দীর লুটতরাজপ্রিয় অশ্বারোহী মারাঠা সৈন্যদলের নাম। দলটি ১৭৪১ থেকে ১৭৫১ সাল পর্যন্ত প্রায় দশ বছর বাংলার পশ্চিম সীমান্তবর্তী অংশের গ্রামাঞ্চলে ব্যাপক লুণ্ঠনে লিপ্ত ছিল। বর্গিহানা এই সময় একপ্রকার বাৎসরিক ঘটনায় পরিণত হয়েছিল।

## ব্যুৎপত্তি
মারাঠি ধনগর জাতীয় লোকেরা অভিযানে যাওয়ার সময় কেবলমাত্র একটি সাত হাত লম্বা কম্বল ও বর্শা নিয়ে বের হত। এই বর্শাকে মারাঠি ভাষায় বলা হত *বরচি*। এই নাম থেকেই ধনগররা **বারগির**, **বর্গা ধনগর** বা 'বর্গি' নামে পরিচিত হয়।

'বর্গি' শব্দটি মারাঠি 'বারগির' শব্দের অপভ্রংশ। বারগির বলতে মারাঠা সাম্রাজ্যের সেই সব অশ্বারোহীদের বোঝাত। এরা ছিল ধনগর জাতীয় এবং এদের ঘোড়া ও অস্ত্রশস্ত্র জোগান দিতেন সম্রাট। উল্লেখ্য, এই সাম্রাজ্যের *শিলাদার* বাহিনীকে সম্রাট ঘোড়া বা অস্ত্র জোগাতেন না, তারা নিজের রসদে যুদ্ধ করত।

## ইতিহাস
১৭৪০ সালের এপ্রিল মাসে আলিবর্দি খাঁন সরফরাজ খানকে পরাজিত ও নিহত করে বাংলার নবাব হন। সরফরাজ খাঁর শ্যালক তথা উড়িষ্যার *নায়েব নাজিম* (উপশাসক) রুস্তম জং আলিবর্দি খাঁর কর্তৃত্ব অস্বীকার করেন। আলিবর্দি বালাসোরের নিকট ফলওয়াইয়ের যুদ্ধে রুস্তম জংকে পরাজিত করে, নিজের ভাইপোকে উড়িষ্যার উপশাসক নিয়োগ করেন। রুস্তম জং এরপর নাগপুরের মারাঠা শাসক প্রথম রঘোজি ভোঁসলের সাহায্য প্রার্থনা করেন। মারাঠাদের সাহায্যে রুস্তম জং উড়িষ্যার অধিকার পুনরুদ্ধার করেন। এদিকে মারাঠারা বাংলার পশ্চিম সীমান্তবর্তী গ্রামাঞ্চলে ব্যাপক লুটতরাজ শুরু করে। আলিবর্দি পুনরায় উড়িষ্যায় এসে রুস্তমকে পরাজিত করেন। কিন্তু তিনি মুর্শিদাবাদে প্রত্যাবর্তনের পূর্বেই ভোঁসলে মারাঠা সর্দার ভাস্কর পণ্ডিতকে অশ্বারোহী বাহিনীর নেতা করে বাংলায় পাঠান। তারা পাঞ্চেত হয়ে বাংলায় প্রবেশ করে ব্যাপক লুণ্ঠন চালাতে থাকেন।

পরবর্তী দশ বছর বর্গিরা নিয়মিত বাংলায় লুটতরাজ চালাতে শুরু করে। সমসাময়িক ঐতিহাসিকগণ বর্গিসন্ত্রাস এবং বর্গিদের অতর্কিত আক্রমণ পদ্ধতির সামনে নবাব বাহিনীর অসহায়তার পুঙ্খানুপুঙ্খ বর্ণনা দিয়েছেন। আলিবর্দি খাঁ যুদ্ধক্ষেত্রে প্রভূত বীরত্বের পরিচয় দিয়েছিলেন, কিন্তু বর্গি আক্রমণ ঠেকাতে সমর্থ হননি। নবাবের বাহিনী মারাঠা অশ্বারোহীদের গতি ও দক্ষতার সামনে অসহায় ছিল। কেবলমাত্র গঙ্গা-হুগলি নদীই বর্গি হানা ঠেকাতে সক্ষম হয়। কয়েকটি ব্যতিক্রমী ক্ষেত্র ছাড়া বর্গিরা হুগলি নদী পার হতে পারেনি।

১৭৫১ সালের মে মাসে আলিবর্দি খাঁ মারাঠাদের সঙ্গে সন্ধি করেন। এই সন্ধিচুক্তি অনুযায়ী তিনি উড়িষ্যার অধিকার ছেড়ে দেন। এরপর বাংলায় বর্গি হানা বন্ধ হয়।

## প্রভাব
পশ্চিম বাংলার সমাজজীবনে বর্গি আক্রমণের প্রভাব ছিল অপরিসীম। আজও এই অঞ্চলের ছেলেভুলানো ছড়ায় বর্গি আক্রমণের উল্লেখ পাওয়া যায় –

## পাদটীকা

## আরও দেখুন
* ধনগর
* মারাঠা খাত

বিষয়শ্রেণী:বাংলার ইতিহাস
বিষয়শ্রেণী:পশ্চিমবঙ্গের ইতিহাস
বিষয়শ্রেণী:বাংলা_সুবাহ
সামন্তভূম

**সামন্তভূম** অধুনা পশ্চিমবঙ্গের বাঁকুড়া জেলার ছাতনা অঞ্চলে অবস্থিত একটি প্রাচীন রাজ্যের নাম।

কথিত আছে, ১৪০৩ খ্রিষ্টাব্দে দিল্লীশ্বরের সামন্ত শঙ্খ রায় এই অঞ্চলটি দখল করেন। তাঁর পুত্র হামীর উত্তর রায় রাজ্যের সীমা বিস্তৃত করেন। পঞ্চকোটের রাজার সহায়তায় জনৈক ভবানী ঝড়া হামীর উত্তর রায়ের পুত্র বীর হাম্বীর রায়কে আক্রমণ করে রাজপরিবারকে উচ্ছেদ করেন। বীর হাম্বীর রায়ের বারো পুত্র পালিয়ে যান। কিন্তু পরে ফিরে এসে দখলদারকে হত্যা করে রাজ্য পুনরুদ্ধার করেন। তাঁরা কিছু সময় রাজত্ব করার পর শিকারী ফতেহপুরের ক্ষত্রিয় নিশাঙ্ক নারায়ণের সঙ্গে কন্যার বিবাহ দেন এবং তাঁকেই রাজা করেন। এই পরিবার বহুবছর এই অঞ্চল শাসন করেছিল। পরে তাঁরা পূর্বের অধিকার হারান।

## পাদটীকা

----

বিষয়শ্রেণী:বাঁকুড়া জেলা
ধারাপাট

**ধারাপাট** পশ্চিমবঙ্গের বাঁকুড়া জেলার বিষ্ণুপুর মহকুমার অন্তঃপাতী একটি গ্রাম। এই গ্রামটি বিষ্ণুপুর শহর থেকে ১২ কিলোমিটার (৭.৫ মাইল) উত্তরে অবস্থিত।

## বিবরণ
বাঁকুড়া ভূখণ্ডটি প্রাচীন কালে জৈনধর্মের দ্বারা ব্যাপকভাবে প্রভাবিত হয়েছিল। আজও এই জেলার একাধিক স্থানে জৈন ধ্বংসাবশেষ দেখতে পাওয়া যায়। ধারাপাট, সোনাতাপাল, বহুলাড়া, হাড়মাসড়া ও পরেশনাথ (অম্বিকানগরের কাছে) গ্রামের বহুকাল পরিত্যক্ত জৈন মন্দিরগুলিতে পরবর্তীকালে গ্রামবাসীরা হিন্দু লৌকিক দেবদেবীর মূর্তি স্থাপন করে পূজা শুরু করে। ধারাপাট ও বহুলাড়া গ্রামে নগ্ন জৈন মূর্তি দেখা যায়, এঁরা “ন্যাংটা ঠাকুর” নামে পরিচিত। এঁরা হিন্দু দেবদেবীদের সঙ্গেই পূজিত হয়ে থাকেন।

ধারাপাটের প্রধান মন্দিরের বাংলা লেখটি থেকে জানা যায়, মন্দিরটি ১৬৯৪ অথবা ১৭০৪ সালে নির্মিত হয়। মন্দিরে প্রতিষ্ঠিত মূর্তিটি শ্যামচাঁদ ঠাকুরের। ইনি ন্যাংটা ঠাকুর নামেই সমধিক পরিচিত। ধারাপাটের রাজা অদবেশ এই মন্দিরটি নির্মাণ করেন। এলাকার বন্ধ্যা নারীরা সন্তান কামনায় এই মন্দিরে পূজা দিয়ে থাকেন। আদি লাল ইঁটের মন্দিরটি এখন ভেঙে পড়েছে। নতুন মন্দিরের চার পাশে চারটি ডানাওয়ালা সিংহের মূর্তি রয়েছে। মন্দিরে তিনটি অপূর্ব সুন্দর দেবমূর্তি প্রতিষ্ঠিত - দুটি মূর্তি দুই জৈন দেবতার, তৃতীয়টি বিষ্ণুর। তিনটি মূর্তিই বহির্দেওয়ালে স্থাপিত। গ্রামে অনেক পরিত্যক্ত মন্দির রয়েছে। এছাড়াও কিছু পাথরের মূর্তি এই গ্রাম থেকে পাওয়া গেছে। একটি মূর্তি খুবই অদ্ভুত। এই মূর্তিটি আদতে ছিল জৈন তীর্থঙ্কর পার্শ্বনাথের। পরে আরও দুটি হাত অত্যন্ত সুচারুভাবে যুক্ত করে মূর্তিটিকে বিষ্ণুমূর্তিতে রূপান্তরিত করা হয়। এর থেকে অনুমিত হয়, পরবর্তীকালে হিন্দুধর্ম এই অঞ্চল থেকে জৈনধর্মকে উৎপাটিত করেছিল।

## তথ্যসূত্র

বিষয়শ্রেণী:বাঁকুড়া জেলার প্রত্নস্থল
বিষয়শ্রেণী:বাঁকুড়া জেলার গ্রাম
লুই আরাগোঁ

thumb|right|150px|<center>লুই আরাগোঁএবং এলসা ট্রায়োলেটের সমাধি

**লুই আরাগোঁ** () ঊনবিংশ শতাব্দীর একজন বিশিষ্ট ফরাসি রোমান্টিক কবি, ঔপন্যাসিক, প্রবন্ধকার, সাংবাদিক ও রাজনীতিক। ১৮৯৭ খ্রিস্টাব্দের ৩রা অক্টোবর প্যারিস শহরে তাঁর জন্ম হয়। তিনি বড় হয়েছেন মা ও মাতামহের কাছে। তার পিতা লুই অঁদ্রিও ছিলেন দক্ষিণ-পূর্ব ফ্রান্সের ফরকালকিয়ে শহরের পৌর কর্মকর্তা। তবে অঁদ্রিও আরাগোঁকে সন্তান হিসেবে স্বীকৃতি দেননি, যা পরবর্তী সময়ে আরাগোঁর কাব্যকর্মকে ব্যাপকভাবে প্রভাবিত করেছিল।

আরাগোঁ ১৯১৯ থেকে ১৯২৪ খ্রিস্টাব্দ পর্যন্ত শিল্প-সাংস্কৃতিক আন্দোলন দাদাবাদের সাথে ঘনিষ্ঠভাবে সম্পৃক্ত ছিরেন। তিনি ১৯২৪ খ্রিস্টাব্দে পরাবাস্তববাদী শিল্পকলা আন্দোলনের প্রতিষ্ঠাতাদের একজন ছিলেন। ১৯২০ খ্রিস্টাব্দ থেকেই তিনি ফরাসি কমিউনিস্ট পার্টির সমর্থক হিসেবে আত্মপ্রকাশ করেন। তিনি কমিউনিস্ট পার্টিতে আনুষ্ঠানিকভাবে যোগদান করেন ১৯২৭ খ্রিস্টাব্দে। ১৯৩৩ খ্রিস্টাব্দে পার্টির পত্রিকায় লেখালেখি শুরু করেন। আরাগোঁ বিভিন্ন বৈচিত্র্যময় রূপবন্ধে কবিতা লিখেছেন। প্রচলিত ঘরানার কবিতা এবং নিরীক্ষাধর্মিতা উভয়েরই সমান গুরুত্ব ছিল তাঁর কাছে। এ দুটি ধারাতেই তিনি নবপ্রাণ সঞ্চার করেছিলেন। ১৯৮২ খ্রিস্টাব্দের ২৮শে ডিসেম্বর তারিখে তিনি প্যারিসে মৃত্যুবরণ করেন। আধুনিক বাংলা কবিতার অন্যতম পথিকৃৎ কবি বিষ্ণু দে লুই আরাগোঁর অনুরাগী ছিলেন; তাঁর কবিতা বাংলায় তর্জমা করেছেন; তাঁর বিষয়ে প্রবন্ধ লিখেছেন। এছাড়াও বাংলার আর এক কবি, ঔপন্যাসিক ও অনুবাদক লোকনাথ ভট্টাচার্যও তাঁর বহু কবিতা বাংলায় অনুবাদ করেছেন। ভট্টাচার্য তাঁর বাংলা কবিতা ফরাসি ভাষায় তর্জমা করে তার লের্ত্র ফ্রাসেজ পত্রিকায় "সূর্য সেন" ছদ্মনামে প্রকাশ করেন। কবি লুই আরাগোঁর একটি প্রসিদ্ধ উক্তি হলো: “পুরুষের ভবিষ্যত হচ্ছে নারী।” ১৯৩৯ খ্রিষ্টাব্দে রুশ-বংশোদ্ভূত ফরাসি লেখিকা এলসা ত্রিওলে-র সঙ্গে বিবাহবন্ধনে আবদ্ধ হন। বহু কবিতায় আরাগোঁ তার স্ত্রী এলসা-র জয়গাথা রচনা করেছেন।

## তথ্যসূত্র

## বহিঃসংযোগ
* J'arrive où je suis étranger poem with music, listenable on-line.

বিষয়শ্রেণী:১৮৯৭-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:ফরাসি কবি
বিষয়শ্রেণী:ফরাসি সাহিত্যিক
বিষয়শ্রেণী:লেনিন শান্তি পুরস্কার প্রাপক
বিষয়শ্রেণী:প্যারিসের লেখক
বিষয়শ্রেণী:২০শ শতাব্দীর ফরাসি ঔপন্যাসিক
বিষয়শ্রেণী:ফরাসি পুরুষ ঔপন্যাসিক
হাড়ি (বর্ণ)

**হাড়ি** বাংলার একপ্রকার হিন্দু তফসিলি জাতিবিশেষ। পশ্চিমবঙ্গের পশ্চিমাঞ্চলের বাঁকুড়া, পুরুলিয়া, বীরভূম ইত্যাদি জেলায় এবং বাংলাদেশে প্রচুর সংখ্যায় হাড়িরা বাস করেন।

২০০১ সালের জনগণনা অনুযায়ী, হাড়িদের সংখ্যা ৩৯০,৬১৯। এরা পশ্চিমবঙ্গের তফসিলি জাতি জনসংখ্যার মোট ২.১ শতাংশ। হাড়িদের মধ্যে ৪৯.৫ শতাংশ স্বাক্ষর – পুরুষ সাক্ষরতার হার ৬১.৬ শতাংশ এবং নারী সাক্ষরতার হার ৩৬.৮ শতাংশ।

ঝাড়ুদারি ও শূকর পালন হাড়িদের ঐতিহ্যগত পেশা। কেউ কেউ কৃষিকাজও করে থাকে। বীরভূম জেলায় হাড়িরা চারটি উপবর্ণে বিভক্ত: ভুঁইমালী বা কৃষক, দাই বা ফুল হাড়ি বা ধাত্রী, কাহার হাড়ি বা পালকি বাহক ও মেহতার হাড়ি বা ঝাড়ুদার।

## পাদটীকা

----

বিষয়শ্রেণী:পশ্চিমবঙ্গের সামাজিক গোষ্ঠী
বিষয়শ্রেণী:বাঙালি হিন্দু জাতি
ডিহর, বাঁকুড়া

**ডিহর** পশ্চিমবঙ্গের বাঁকুড়া জেলার বিষ্ণুপুর মহকুমার অন্তঃপাতী একটি শহর। এই শহর বিষ্ণুপুর শহর থেকে ৮ কিলোমিটার (৫ মাইল) উত্তরে ধারাপাট গ্রামের নিকট অবস্থিত।

## ইতিহাস
ডিহরে বাংলার অন্যতম প্রাগৈতিহাসিক প্রত্নস্থলটি আবিষ্কৃত হয়েছে। প্রায় ১২০০-১০০০ খ্রিষ্টপূর্বাব্দে ক্যালকোলিথিক জনগোষ্ঠী এইখানে দ্বারকেশ্বরের উত্তর তীরে বসতি স্থাপন করে। খ্রিষ্টীয় চতুর্দশ শতাব্দীতে ডিহর শৈবধর্মের একটি কেন্দ্রে পরিণত হয়।

## মন্দির
শরেশ্বর বা শৈলেশ্বর শিবমন্দির ডিহর গ্রামের একটি উল্লেখযোগ্য পর্যটন আকর্ষণ। মল্লরাজ পৃথ্বীমল্ল ১৩৪৬ সালে এই মন্দির নির্মাণ করেন। লাল ইঁটের এই মন্দিরে অপূর্ব সুন্দর ফুল ও মানবমূর্তি খোদিত আছে। কয়েকটি দেবমূর্তির মুখ ধ্বংস হয়ে গেছে। শিবরাত্রির দিন এখানে প্রচুর ভক্ত সমাগম হয়।

## তথ্যসূত্র

বিষয়শ্রেণী:বাঁকুড়া জেলার প্রত্নস্থল
বিষয়শ্রেণী:ভারতের প্রাক্তন জনবহুল স্থান
বিষয়শ্রেণী:পশ্চিমবঙ্গের প্রত্নতাত্ত্বিক স্থান
বিষয়শ্রেণী:বাঁকুড়া জেলার দর্শনীয় স্থান
বাঁকুড়া দামোদর রেলওয়ে

**বাঁকুড়া দামোদর রেলওয়ে** (সংক্ষেপে **বিডিআর**) বা **বাঁকুড়া দামোদর নদী উপত্যকা রেলওয়ে** ছিল ম্যাকলেওড’স লাইট রেলওয়েজ কোম্পানি দ্বারা পরিচালিত একটি ন্যারো গেজ রেল লাইন। এই লাইন বর্তমান পশ্চিমবঙ্গের বাঁকুড়া ও বর্ধমান জেলাদুটির মধ্যে সংযোগ রক্ষা করত।

১৯১৪ সালের ৩০ মার্চ বাঁকুড়া-দামোদর রিভার রেলওয়ে কোম্পানি নথিভুক্ত হয়। এই বছরই ১ মে লাইন নির্মাণের কাজ শুরু হয়। ১৯১৬-১৭ আর্থিক বছরে এই ৭৬০ মিমি (৩০ ইঞ্চি) ন্যারো গেজ লাইনটি নির্মিত হয়। ১৯১৬ সালের ১৫ ডিসেম্বর বাঁকুড়া থেকে রায়না পর্যন্ত ৯৬ কিলোমিটার (৬০ মাইল) দীর্ঘ লাইনটি চালু হয়।

বিডিআর-এর স্ট্যান্ডার্ড লোকোমোটিভ ছিল একটি শক্তিশালী ০-৬-৪টি ডিজাইন। কিন্তু প্রথম বিশ্বযুদ্ধের সময় বেগনালের স্ট্যাফোর্ড কোম্পানি থেকে কয়েকটি ২-৬-২টি ইঞ্জিনও আনা হয়। ঠিক এই ধরনের ইঞ্জিনই ইজিপ্সিয়ান ডেল্টা লাইট রেলওয়ে কর্তৃপক্ষকে দেওয়া হয়েছিল। এই কারণে এই শ্রেণীর ইঞ্জিনের নাম হয় ডেল্টা ক্লাস। ১৯৫৩ সালেও এই ধরনের ইঞ্জিনই আনা হয়। দুটি সেন্টিনেল লোকোমোটিভও ছিল। এর একটি (৮ নং) নতুন দিল্লির জাতীয় রেল সংগ্রহালয়ে রক্ষিত আছে। ন্যারো গেজ লাইনটির স্টিম লোকো শেডটি বাঁকুড়ায় ছিল।

১৯৬৭ সালের জুলাই মাসে দক্ষিণ পূর্ব রেল বিডিআর অধিগ্রহণ করে নেয়। দীর্ঘকাল লোকসানে চলার পর ১৯৯৫ সালে এই রেল উঠিয়ে দেওয়া হয়।

এনডিএ শাসনকালে তদনীন্তন রেলমন্ত্রী মমতা বন্দ্যোপাধ্যায় বিডিআরকে পুনরুজ্জীবিত করে তোলার সিদ্ধান্ত নেন। পুরনো লাইনটিকে ব্রড গেজে রূপান্তরিত করে মশাগ্রামে এটিকে হাওড়া-বর্ধমান কর্ড লাইনের সঙ্গে যুক্ত করার পরিকল্পনা গৃহীত হয়। এই কাজ তিনটি পর্যায়ে হওয়ার কথা ছিল: বাঁকুড়া-সোনামুখী, সোনামুখী-রায়নগর ও রায়নগর-মশাগ্রাম।

২০০৫ সালে ৪১ কিলোমিটার (২৫ মাইল) দীর্ঘ বাঁকুড়া-সোনামুখী লাইনটি চালু হয়। ২০০৮ সালে ৫৫ কিলোমিটার (৩৪ মাইল) দীর্ঘ সোনামুখী-রায়নগর ব্রড গেজ অংশটি চালু হয়। রায়নগর-মশাগ্রামের মধ্যে ২০ কিলোমিটার (১২ মাইল) দীর্ঘ লাইনটির কাজ শেষ হলেই হাওড়া থেকে বাঁকুড়ার দূরত্ব ২৩১ কিলোমিটার (১৪৪ মাইল) (ভায়া খড়্গপুর) থেকে কমে দাঁড়াবে ১৮৫ কিলোমিটার (১১৫ মাইল)। শেষ অংশের লাইন নির্মাণের অঙ্গ হিসেবে দামোদরের উপর একটি সেতুও নির্মিত হচ্ছে।

বাঁকুড়া-ছাতনা-মুকুটমণিপুরের মধ্যে একটি ৪৮.২৫ কিলোমিটার (২৯.৯৮ মাইল) দীর্ঘ ব্রড গেজ লাইন নির্মাণের কাজও শুরু হয়েছে।

## তথ্যসূত্র

বিষয়শ্রেণী:ভারতের ন্যারো গেজ রেল
বিষয়শ্রেণী:দুই ফুট ছয় ইঞ্জি গেজ রেল
বিষয়শ্রেণী:বাঁকুড়া জেলা
বিষয়শ্রেণী:পূর্ব বর্ধমান জেলা
বিষয়শ্রেণী:ভারতে রেল পরিবহণের ইতিহাস
বর্ধমানভুক্তি

**বর্ধমানভুক্তি** অধুনা পশ্চিমবঙ্গের বর্ধমান ও বাঁকুড়া জেলাদুটি নিয়ে গঠিত একটি প্রাচীন ও মধ্যযুগীয় অঞ্চল।

গুপ্ত যুগে প্রাচীন বাংলার রাঢ় অঞ্চল একাধিক ছোটো অঞ্চলে বিভক্ত ছিল। যথা, কঙ্কগ্রামভুক্তি, বর্ধমানভুক্তি ও দণ্ডভুক্তি। এই অঞ্চলের তিন দিকে ছিল অজয় নদ, দ্বারকেশ্বর নদ ও হুগলি নদী। পশ্চিমে ছিল বনাঞ্চল। বর্ধমানের মল্লসারুল তাম্রশাসন থেকে জন্য যায়, ষষ্ঠ শতাব্দীতে বর্ধমানভুক্তি স্বাধীন বঙ্গ রাজ্যের অধিপতি মহারাজাধিরাজ গোপচন্দ্রের একটি গুরুত্বপূর্ণ প্রদেশ ছিল।

## পাদটীকা

----

বিষয়শ্রেণী:বাঁকুড়া জেলা
বিষয়শ্রেণী:পূর্ব বর্ধমান জেলা
বিষয়শ্রেণী:পশ্চিম বর্ধমান জেলা
বিষয়শ্রেণী:বাংলার প্রাচীন অঞ্চল
বাঁকুড়া সম্মিলনী মেডিক্যাল কলেজ

thumb|300px|বাঁকুড়া সম্মিলনী মেডিক্যাল কলেজ
**বাঁকুড়া সম্মিলনী মেডিক্যাল কলেজ** ভারতের পশ্চিমবঙ্গের বাঁকুড়া জেলার একটি মেডিক্যাল কলেজ ও হাসপাতাল। ১৯২৬ সালে বাঁকুড়া সম্মিলনী ট্রাস্ট এই কলেজ স্থাপন করে। ১৯৬১ সালে পশ্চিমবঙ্গ সরকার এই কলেজ অধিগ্রহণ করে। প্রথমে ১৯৫৬ সালে ৫০-টি, পরে ২০০০ সালে ১০০-টি, ২০০৫ সালের ডিসেম্বর মাসে ১৫০-টি ও বর্তমানে ২০১৯ সালে মেডিক্যাল কাউন্সিল অফ ইন্ডিয়া (এমসিআই) কলেজের জন্য ২০০টি এমবিবিএস আসনের অনুমোদন দেয়। ২০০৯ সালের মার্চ মাসে এমসিআই জেনেরাল মেডিসিন, জেনেরাল সার্জারি, পেডিয়াট্রিক মেডিসিন ও গায়না ও অবস্টেট্রিকস-এ স্নাতকোত্তর পাঠক্রম অনুমোদন করে। বর্তমানে এখানে প্রতি বছর ৭৯-টি স্নাতকোত্তর ছাত্র ভর্তির অনুমতি আছে।

কলেজের প্রশাসন পরিচালনা করে ওয়েস্ট বেঙ্গল জয়েন্ট এন্ট্রাস একজামিনেশন ও সিবিএসই পিএমটি। মোট আসনের ১৫ শতাংশ সিবিএসই পিএমটি ছাত্রদের জন্য সংরক্ষিত।

কলেজে ছাত্রদের জন্য ৪টি ও ছাত্রীদের জন্য ২টি ছাত্রাবাস আছে।

## আরও দেখুন
* রবীন্দ্রনাথ ঠাকুর মেডিক্যাল কলেজ

## পাদটীকা



## বহিঃসংযোগ
* Official webpage
* Silver Jubilee of the School

বিষয়শ্রেণী:ভারতের মেডিক্যাল কলেজ
বিষয়শ্রেণী:পশ্চিমবঙ্গের মেডিকেল কলেজ
বিষয়শ্রেণী:১৯৫৬-এ পশ্চিমবঙ্গে প্রতিষ্ঠিত
বিষয়শ্রেণী:পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত
বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান
হানেদা বিমানবন্দর

, সাধারণভাবে   নামে পরিচিত, জাপানের অন্যতম প্রধান বিমানবন্দর। এটা টোকিওর ওটাতে অবস্থিত। টোকিও স্টেশন থেকে এই বিমানবন্দর ১৪ কিলোমিটার (৮.৭ মাইল) দক্ষিণে অবস্থিত।

যদিও হানেদা বিমানবন্দর টোকিওর প্রধান বিমানবন্দর হিসেবে নির্মিত হয়েছিল, বর্তমানে এটি নারিতা আন্তর্জাতিক বিমানবন্দরের সাথে এই ভূমিকা ভাগাভাগি করছে। টোকিওগামী বা টোকিও থেকে যাত্রা করা প্রায় সকল অভ্যন্তরীণ বিমান চলাচল এই বিমানবন্দর দিয়েই সম্পন্ন হয়। আর নারিতা দিয়ে জাপানের প্রায় সকল আন্তর্জাতিক বিমান চলাচল সম্পন্ন হয়। তবে সাম্প্রতিককালে এই বিমানবন্দরে আন্তর্জাতিক বিমান চলাচল ব্যাপকহারে বৃদ্ধি পেয়েছে। জাপান সরকারের হানেদা বিমানবন্দরে আন্তর্জাতিক বিমান চলাচল ভবিষ্যতে বৃদ্ধির পরিকল্পনা রয়েছে।

হানেদা বিমানবন্দর দিয়ে ২০০৯ সালে ৬২,১০০,৭৫৪ জন যাত্রী যাতায়াত করেছিল। এদিক থেকে এটি এশিয়ার দ্বিতীয় ব্যস্ততম এবং পৃথিবীর চতুর্থ ব্যস্ততম বিমানবন্দর। জাপানের বৃহত্তম দুইটি এয়ারলাইন্স জাপান এয়ারলাইন্স ও অল নিপ্পন এয়ারওয়েজ এই বিমানবন্দরকে প্রধান কেন্দ্র হিসেবে ব্যবহার করে। এছাড়া বেশ কিছু এয়ারলাইন্সও একে কেন্দ্র হিসেবে ব্যবহার করে। সম্প্রসারণ কাজ সমাপ্তির পর হানেদা বিমানবন্দর ২০১০ সালে ৯০ মিলিয়ন যাত্রীর যাতায়াতের ব্যবস্থা করতে পারবে বলে আশা করা হচ্ছে।

## তথ্যসূত্র

## বহিঃসংযোগ

* টোকিও আন্তর্জাতিক বিমানবন্দর হোমপেইজ  
* টোকিও আন্তর্জাতিক বিমানবন্দর হোমপেইজ  
* Haneda Airport Information Page (English)
* Haneda Airport Service Homepage 羽田空港サービス株式会社
* openNav: HND / RJTT charts
* Information about Tokyo International Airport
* Tokyo International Air Terminal Corporation

বিষয়শ্রেণী:জাপানের বিমানবন্দর
বিষয়শ্রেণী:১৯৩১-এ প্রতিষ্ঠিত বিমানবন্দর
বিষয়শ্রেণী:১৯৩১-এ জাপানে প্রতিষ্ঠিত
সুন্দরী

**সুন্দরী** (বৈজ্ঞানিক নাম: *Heritiera fomes*) হচ্ছে মালভেসি পরিবারভুক্ত  একপ্রকার বৃক্ষ। এরা সমুদ্র-উপকূলীয় বৃক্ষ হিসেবে সুপরিচিত। ভারত, বাংলাদেশসহ বিভিন্ন দেশের সমুদ্র-উপকূলবর্তী লবণাক্ত এলাকায় বেশি দেখতে পাওয়া যায়। বাংলাদেশ ও ভারত উপকূলে এর স্থানীয় নাম *সুন্দরী*, এখানে বিখ্যাত লোনা-বন (mangrove) সুন্দরবনের প্রায় ৭০% জুড়েই এজাতীয় গাছের আধিপত্য।

## বর্ণনা
সুন্দরী গাছের পাতা ছোট আকৃতির, ফুল হলুদ বর্ণের। একটি পূর্ণ বয়স্ক সুন্দরী গাছের গড় উচ্চতা ৭৫ ফুট। কাঠ রক্তবর্ণের। এ কাঠ খুবই শক্ত এবং মূল্যবান।

## সুন্দরী গাছের অভিযোজন

অভিযোজনের ফলে অন্যান্য লবণাম্বু উদ্ভিদের মতো সুন্দরী গাছেও শ্বাসমূল, ঠেশমূল উৎপন্ন হয়। এছাড়া এদের জরায়ুজ অঙ্কুরোদ্গম একটি উল্লেখযোগ্য ঘটনা। নিচে এ বিষয়ে আলোচনা করা হল:

(১) শ্বাসমূল (Pneumatophores): সাধারণ উদ্ভিদের মতো সুন্দরীর মূলতন্ত্র
মাটির নিচে থাকে। তবে অনেক শাখামূল মাটির উপরে সোজা দণ্ডের আকারে বেরিয়ে আসে। মূলের গায়ে ছোট ছোট ছিদ্র দেখা যায়। মূলের মধ্যে গ্যাসের আদান-প্রদান এই ছিদ্র দিয়েই হয়। এই মূলগুলি উদ্ভিদের শ্বসনে সাহায্য করে বলে এদের শ্বাসমূল (Pneumatophores) বলে।
লোনা মাটিতে অক্সিজেন পরিমাণে কম থাকে। যাতে বাতাস থেকে সরাসরি উদ্ভিদ
অক্সিজেন গ্রহণ করতে পারে সেজন্যই শ্বাসমূলের সৃষ্টি হয়েছে।

(২) ঠেশমূল (Stilt Roots): ঠেশমূল এক রকম অস্থানিক মূল। কাণ্ড থেকে বেরিয়ে মাটিতে প্রবেশ করে এই মূল গাছকে সুদৃঢ় করতে বা ঠেশ দিতে সাহায্য করে। ফলে জোয়ারের টানে সুন্দরী গাছ সহজে ভেঙে বা উপড়ে যায় না।

(৩) জরায়ুজ অঙ্কুরোদ্গম (Viviparous Germination): বীজের অঙ্কুরোদ্গমের ব্যাপারে সুন্দরী ও অন্যান্য লবণাম্বু উদ্ভিদে বিশেষ ধরনের অভিযোজন দেখা যায়। ফল পেকে মাটিতে পড়লে লোনা জলে ভেসে গিয়ে বীজের অঙ্কুরোদ্গমের সুযোগ কম থাকে। তাই সুন্দরীর ফল গাছে থাকাকালীন বীজ অঙ্কুরিত হয়। জনিতৃ উদ্ভিদে থাকাকালীন ফলের মধ্যেই বীজের এই রকম অঙ্কুরোদগমকে জরায়ুজ অঙ্কুরোদ্গম (Viviparous Germination) বলে।
অঙ্কুরোদ্গমের সময়ে প্রথমে ভ্রূণমূল বের হয়। তারপর বীজপত্রাবকান্ড দ্রুতগতিতে বাড়তে থাকে ও গদার ন্যায় আকার পায়। এর ভারে এক সময় ফল মাটিতে পড়ে। নরম মাটিতে তা গেঁথে যায়। এ থেকেই অপত্য উদ্ভিদ জন্মায়।

## উপযোগিতা
সুন্দরী কাঠ দিয়ে আসবাবপত্র, ঘরের দরজা, জানালা ইত্যাদি তৈরি হয়। সুন্দরবনের পার্শ্ববর্তী অঞ্চলে এ কাঠ দিয়ে তৈরি নৌকার কদর রয়েছে।

## আরও দেখুন
* সুন্দরবন

## তথ্যসূত্র

## বহিঃসংযোগ
* বাংলাপিডিয়ায় *সুন্দরী* গাছ বিষয়ক নিবন্ধ

বিষয়শ্রেণী:সুন্দরবনের গাছ
বিষয়শ্রেণী:নোনাপানির গাছ
বিষয়শ্রেণী:ম্যানগ্রোভ
বিষয়শ্রেণী:বাংলাদেশের উদ্ভিদ
বিষয়শ্রেণী:পশ্চিমবঙ্গের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:সুন্দরবন
হাড়মাসড়া

**হাড়মাসড়া** পশ্চিমবঙ্গের বাঁকুড়া জেলার খাতড়া মহকুমার অন্তর্গত তালড্যাংড়া পঞ্চায়েত সমিতির অন্তঃপাতী একটি গ্রাম পঞ্চায়েত।

হাড়মাসড়া গ্রাম পঞ্চায়েতের অধীনস্থ গ্রামগুলি হল কাদামারা, সুলগি, কিয়াশোল, মারাশোল, হাড়মাসড়া, কেশেতারা, ভীমারা, চুনালি, দোলবাগিচা, জারকাপাকসারা, করনজাবেদিয়া, বাঘডোবা, ঘাগর, পাথরকুড়া, তিলাবানি, কুলদিহা, চাক্কুলদিহা, শুশুনিয়া, মহিষাকানালি, বালিবাঁধ, নবগ্রাম, মাইবান্ধি, খিচকা, রামপুর কোলসুলি ও জামুয়া।

হাড়মাসড়ার কাছে শিলাই নদীতে কয়েকটি ছোটো অথচ নয়নাভিরাম জলপ্রপাত রয়েছে।

অতীতে বাঁকুড়া জেলা ছিল জৈনধর্মের একটি কেন্দ্র। জেলায় একাধিক জৈন ধ্বংসাবশেষ ছড়িয়ে ছিটিয়ে থাকতে দেখা যায়। প্রাচীন জৈন কেন্দ্রের ধ্বংসাবশেষ পাওয়া গিয়েছে হাড়মাসড়া, সোনাতাপাল, বহুলাড়া, ধারাপাট ও পরেশনাথ (অম্বিকানগরের কাছে) গ্রামে। এই সব প্রাচীন মন্দিরের জৈন দেবতারা আজকাল হিন্দু দেবতা রূপে পূজিত হন।

## চিত্রকক্ষ


File:Harmasra-temple1.jpg|হাড়মাসড়ার প্রাচীন মন্দির
File:Harmasra-temple2.jpg|আর একটি মন্দির
File:Harmasra-Temple3.jpg|অতি প্রাচীন মন্দির
File:Harmasra-temple4.jpg|জৈন মন্দির
File:Harmasra-school1.jpg|হাড়মাসড়া বিদ্যালয়ের কাছে
File:Harmasra-Durga-puja1.jpg|হাড়মাসড়া দুর্গাপূজা
File:Harmasra-library1.jpg|হাড়মাসড়া গ্রন্থাগার


## পাদটীকা

বিষয়শ্রেণী:বাঁকুড়া জেলার প্রত্নস্থল
বিষয়শ্রেণী:বাঁকুড়া জেলার গ্রাম
ঝিলিমিলি

**ঝিলিমিলি** পশ্চিমবঙ্গের বাঁকুড়া জেলার খাতড়া মহকুমার একটি পর্যটন কেন্দ্র।

ঝিলিমিলির গড় উচ্চতা ২২৮ মিটার (৭৪৮ ফুট)। কংসাবতী নদীর তীরে মুকুটমণিপুর থেকে ১৫ কিলোমিটার (৯.৩ মাইল), বাঁকড়া থেকে ৭০ কিলোমিটার (৪৩ মাইল), খাতড়া থেকে ৩০ কিলোমিটার (১৯ মাইল) এবং রানিবাঁধ থেকে ১২ কিলোমিটার (৭.৫ মাইল) দূরে অবস্থিত।

রানিবাঁধ থেকে ঝিলিমিলি যাওয়ার পথের দুধারে অরণ্যের নয়নাভিরাম দৃশ্য দেখা যায়। এই বনের মধ্য দিয়ে কংসাবতী নদী প্রবাহিত। নদীর দুই তীর আদর্শ চড়ুইভাতি কেন্দ্র। ঝিলিমিলির ওয়াচ টাওয়ার থেকে আশেপাশের অঞ্চলের মনোরম দৃশ্য দেখা যায়। ঝিলিমিলি শান্ত নির্জন জায়গা বলে, শহরবাসীরা এখানে নির্জনতার সন্ধানে আসেন।

জানুয়ারি মাসের মাঝামাঝি সময় এই অঞ্চলে টুসু পরব অনুষ্ঠিত হয়। এই উৎসবে টুসুর পূজা করা হয়। মকর সংক্রান্তির দিন সাঁওতালদের মেলা হয়।

## তথ্যসূত্র

বিষয়শ্রেণী:বাঁকুড়া জেলার পর্যটন
বিষয়শ্রেণী:বাঁকুড়া জেলার গ্রাম
বিষয়শ্রেণী:বাঁকুড়া জেলার দর্শনীয় স্থান
ধলভূম

**ধলভূম** হল অধুনা পশ্চিমবঙ্গের বাঁকুড়া জেলার অন্তর্গত খাতড়া মহকুমার সুপুর ও অম্বিকানগর পরগনা দু’টির প্রাচীন নাম। কালক্রমে এই রাজ্যের ক্ষেত্র প্রসারিত হয় এবং পশ্চিম মেদিনীপুর জেলা ও ঝাড়্গ্রাম জেলা (পশ্চিমবঙ্গ) এবং পূর্ব সিংভূম জেলার দক্ষিণ-পূর্বাঞ্চল (ভারতের ঝাড়খণ্ড রাজ্য) সেই রাজ্যের অন্তর্ভুক্ত হয়।

## ইতিহাস
প্রচলিত বিশ্বাস অনুসারে, ধলভূমের আদি রাজা ছিলেন চিন্তামণি ধোবা। তিনি ছিলেন রজক সম্প্রদায়ভুক্ত ব্যক্তি। সুপুর ও অম্বিকানগর পরগনায় সুদীর্ঘকাল যে *পাই* (শস্যকণার পরিমাণ) প্রচলিত ছিল, তার নামও ছিল *চিন্তামণি পাই*। একটি শাখা সুপুর অঞ্চলে রাজত্ব করতে থাকে। অন্য শাখাটি অম্বিকানগর থেকে রাজত্ব করতে শুরু করে। দুই পরিবারই বিষ্ণুপুর, রাইপুর, শ্যামসুন্দরপুর ও অন্যান্য অঞ্চলের রাজবংশের সঙ্গে আত্মীয়তার সূত্রে আবদ্ধ ছিল। তারা প্রায় ৭০০ বছর ধরে রাজত্ব করেছিলেন। একই পরিবারের একটি শাখা চিলকিগড় বা জামবনি শাসন করত।

ধলভূমের রাজাদের কূলদেবতা ছিলেন রঙ্কিনী দেবী। কথিত আছে, প্রতি বছর দেবীর সামনে নরবলি দেওয়া হত।

## ধলভূমগড়
ধলভূমগড় হল ঝাড়খণ্ডের পূর্ব সিংভূম জেলার একটি সমষ্টি উন্নয়ন ব্লক। এই ব্লকটি পশ্চিমবঙ্গ ও ওডিশার সীমান্তবর্তী। শহরটি ৩৩ নং জাতীয় সড়কের উপর অবস্থিত। এই শহরে একটি রেল স্টেশন রয়েছে।

## তথ্যসূত্র

বিষয়শ্রেণী:বাঁকুড়া জেলা
বিষয়শ্রেণী:পশ্চিম মেদিনীপুর জেলা
বিষয়শ্রেণী:ঝাড়গ্রাম জেলা
বিষয়শ্রেণী:পূর্ব সিংভূম জেলা
টমাস ট্রান্সট্রোমার

thumb|টমাস ট্রান্সটোমার, স্টকহোম, ২৯ জুন, ২০০৮
থাম্ব|ট্রান্সট্রোমার এবং বার্ব্রো লিন্ডগ্রেন, ২০১৪
**টমাস ট্রান্সট্রোমার** (সুয়েডীয় ভাষায়: Tomas Tranströmer) (জন্ম: ১৫ই এপ্রিল, ১৯৩১) বিংশ শতাব্দীর অন্যতম প্রধান সুয়েডীয় কবি, লেখক ও অনুবাদক। সুইডেন সহ সারা বিশ্বের সমসাময়িক কাব্যজগতে তার প্রভাব গভীর। ১৯৩১ খ্রিষ্টাব্দের ১৫ এপ্রিল তার জন্ম হয় স্টকহম শহরে। ১৯৯০-এ মস্তিষ্কে রক্তক্ষরণ হলে তার বাকযন্ত্র ক্ষতিগ্রস্ত হয়ে পড়ে, কিন্তু তার লেখালেখি অব্যাহত থাকে। মধ্য ১৯৯০ থেকে তিনি সাহিত্যে নোবেল পুরস্কারের জন্য বিবেচিত হচ্ছেন। অনুমান করা হচ্ছিল যে, ২০১০ খ্রিষ্টাব্দে কবিতার জন্য নোবেল পুরস্কার পাওয়ার সম্ভাবনা তারই সর্বাধিক। পেশায় তিনি একজন মনোবিজ্ঞানী ছিলেন। অবশেষে ২০১১ সালে তিনি সাহিত্যে নোবেল পুরস্কার পান।

## তথ্যসূত্র


## বহিঃসংযোগ
* Tomas Tranströmer Official website
* Biography on Pegasos
* Biography and Poems on Poets.org
* Biographical profile on Bloodaxe Books website
* Griffin Poetry Prize Lifetime Recognition tribute, including audio and video clips 
* Poems in English translation at Samizdat (poetry magazine)
* Grafikenshus https://web.archive.org/web/20100811133401/http://www.grafikenshus.se/00528/00552/00624/00463/

বিষয়শ্রেণী:১৯৩১-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:সুয়েডীয় কবি
বিষয়শ্রেণী:সুয়েডীয় লেখক
বিষয়শ্রেণী:সুয়েডীয় অনুবাদক
বিষয়শ্রেণী:নোবেল বিজয়ী সাহিত্যিক
বিষয়শ্রেণী:সুয়েডীয় ভাষার কবি
বিষয়শ্রেণী:সুয়েডীয় নোবেল বিজয়ী
বিষয়শ্রেণী:২০শ শতাব্দীর অনুবাদক
বিষয়শ্রেণী:২১শ শতাব্দীর অনুবাদক
বিষয়শ্রেণী:২১শ শতাব্দীর সুয়েডীয় কবি
পাম গাছ

200px|thumb|right|পাম গাছের বনানী
**পাম গাছ**  এক প্রকার বৃক্ষ জাতীয় ফুলেল উদ্ভিদ। পৃথিবীতে বিভিন্ন জাতের ২,৬০০ প্রজাতির পাম গাছ দেখা যায়। এ গাছ থেকে নানাবিধ দ্রব্য পাওয়া যায়। এর জন্য এর ব্যাপক চাষ হয়ে থাকে। পাম গাছ বাংলাদেশের আবহাওয়ার জন্য উপযোগী ও পরিবেশ বান্ধব।

## পাম তেল
পাম ফল থেকে পাম তেল নিষ্কাশন করা হয়। বাংলাদেশে একটি চার/পাঁচ বৎসর বয়সী পাম গাছ থেকে বছরে ন্যূনপক্ষে ৪০ কেজি পামওয়েল পাওয়া যায়। একটি পাম গাছ থেকে একটানা ২৫/৩০ বছর পর্যন্ত তেল পাওয়া যায়। পাম ফল থেকে পামওয়েল আহরণের সময় যে পুষ্টিসমৃদ্ধ পূর্ণ ব্যবহারযোগ্য বর্জ্য পাওয়া যায়, তাই পামঅয়েল বাগানের সার হিসেবে ব্যবহার হয়। রাসায়নিক, কীটনাশকের ব্যবহার হ্রাস করার জন্য পামওয়েল উদ্ভিদ বালাই নিয়ন্ত্রণের কাজে জৈব পদ্ধতি ব্যবহার করা হয়। পামগাছের পাতা জমিতে সার হিসেবে ব্যবহার করা যায়। পামগাছের ১ টন শুকনা পাতা মাটিতে ৭.৫ কেজি নাইট্রোজেন, ১.০৬ কেজি ফসফরাস, ৯.৮১ কেজি পটাশিয়াম ও ২.৭৯ কেজি ম্যাগনেসিয়াম ফিরিয়ে দেয়। এজন্য বলা যায় পাম গাছ পরিবেশের জন্য অত্যন্ত উপকারী ও পরিবেশ বান্ধব।পাম তেলে কোলেস্ট্রলের মাত্রা কম, তাই এটি স্বাস্থ্যের জন্যও উপকারী ৷

### তেল সংগ্রহ
দেশীয় পদ্ধতিতে পাম তেল সংগ্রহ করা সহজ। পাকা পাম ফল সংগ্রহ করে পানিতে সিদ্ধ করা হয়। অতঃপর হাত দ্বারা অথবা গামছা দিয়ে চিপে রস বের করতে হবে। রসের মধ্যে যেহেতু পানির মিশ্রণ থাকে, সেহেতু পানি মিশ্রিত এই রস পাতিলে করে জাল দিতে হবে।

## চাষ ও আবাদ
পাম গাছের চারা রোপণের আগে ১.৫ – ২.৫ ফুট সাইজের গর্ত করে গর্তের ওপরের অংশের অর্ধেক মাটি একপাশে আর গর্তের নিচের অংশের মাটি অন্য পাশে রেখে নিচের অংশের মাটির সঙ্গে নিম্নবর্ণিত হারে সার মিশাতে হয়। উপরের অংশের মাটি গর্তের নিচে দিতে হয়। উপর্যুক্ত সার মিশ্রিত মাটি গর্তের উপরে দিতে হয়। প্রতি গর্তের জন্য গোবর ৫ কেজি, টিএসপি ২৫০ গ্রাম, এমপি ১৫০ গ্রাম, ইউরিয়া ১০০ গ্রাম প্রয়োজন হবে। তবে আগে থেকে গর্ত খনন করা না থাকলে শুধু গোবর সার দিয়ে চারা রোপণ করতে হবে। পরে উল্লেখিত হারে সারগুলোকে সমান দু’ভাবে ভাগ করে শীতের আগে ও পরে নির্দিষ্ট দূরত্বে ছিটিয়ে দেয়ার পর নিড়ানি দিতে হবে। পাম গাছ চাষে ন্যূনতম রাসায়নিক সার ব্যবহার করা হয়। গাছের গোড়া সব সময় আগাছামুক্ত রাখতে হয়। প্রয়োজন হলে স্বল্প পরিমাণ সেচ দিতে হবে।

## তথ্যসূত্র

## বহিঃসংযোগ
* Palmpedia A wiki based site dedicated to high quality images and information on palm trees.
* Guide to Palms A collection of palm images, scientific data, and horticultural information hosted by Fairchild Tropical Botanic Garden, Miami.
* Kew Botanic Garden's Palm Genera list A list of the currently acknowledged genera by Kew Royal Botanic Gardens in London, England.
* PACSOA Palm and Cycad Societies of Australia palm species listing with images.
* Palm & Cycad Societies of Florida, Inc. (PACSOF), which includes pages on Arecaceae taxonomy and a photo index.
* Scanpalm - Everything about palms in Scandinavia
* Palm stability


বিষয়শ্রেণী:গ্রীষ্মমণ্ডলীয় চাষ
বিষয়শ্রেণী:ক্রান্তীয় কৃষি
অনড্রে গাইম

**অনড্রে কনস্ট্যানটিন গাইম** (;  আন্দ্রেই কোনস্তান্তিনোভিচ গেইম) একজন ইহুদী ও রুশ বংশোদ্ভূত ওলন্দাজ-ব্রিটিশ পদার্থবিজ্ঞানী। তিনি বর্তমানে যুক্তরাজ্যের ইংল্যান্ডের ম্যানচেস্টার বিশ্ববিদ্যালয়ের পদার্থবিজ্ঞান ও জ্যোতির্বিজ্ঞান বিদ্যালয় কাজ করছেন। তিনি যুক্তরাজ্যের জাতীয় গ্রাফিন গবেষণা প্রতিষ্ঠানের (ন্যাশনাল গ্রাফিন ইনস্টিটিউট) রয়াল সোসাইটি অধ্যাপক ও রিজিয়াস পদার্থবিজ্ঞান অধ্যাপক।

গাইম গ্রাফিন সম্পর্কিত গবেষণার জন্য সর্বাধিক পরিচিত। তিনি গেকো টেপ ও তিরশ্চুম্বকীয় উত্তোলনের (ডায়াম্যাগনেটিক লেভিটেশন) উপরেও গবেষণাকর্ম সম্পাদন করেছেন। ২০১০ সালের ৫ই অক্টোবর তিনি ও তাঁর সহকর্মী কনস্টানটিন নভোসেলভ যুগ্মভাবে পদার্থবিজ্ঞানে নোবেল পুরস্কার অর্জন করেন। নোবেল কমিটি তার কর্মের স্বীকৃতি হিসেবে বলে যে "দ্বিমাত্রিক গঠনবিশিষ্ট পদার্থ গ্রাফিনের উপর তাঁর অসাধারণ পরীক্ষার জন্য তাঁকে নোবেল পুরস্কারে ভূষিত করা হল"। তিনি ২০০০ সালে একটি ব্যাঙকে সেটির অন্তর্নিহিত চুম্বকত্ব ব্যবহার করে উত্তোলন করার জন্য ইগ নোবেল পুরস্কার লাভ করেন; অপেক্ষাকৃত তুচ্ছ, হাস্যকর কিন্তু চিন্তা উদ্রেককারী গবেষণাকর্মের জন্য এই ব্যঙ্গাত্মক পুরস্কারটি প্রদান করা হয়। গাইম-ই একমাত্র বিজ্ঞানী যিনি একই সাথে নোবেল ও ইগ নোবেল পুরস্কার বিজয় করেছেন।

## তথ্যসূত্র

## বহিঃসংযোগ

* Web page at Manchester University
* Selected research papers by Andre Geim and Konstantin Novoselov

বিষয়শ্রেণী:১৯৫৮-এ জন্ম
বিষয়শ্রেণী:রুশ পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:ওলন্দাজ পদার্থবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:ওলন্দাজ নোবেল বিজয়ী
বিষয়শ্রেণী:কপলি পদক বিজয়ী
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:নাইটস ব্যাচেলর
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:জার্মান বংশোদ্ভূত রুশ ব্যক্তি
বিষয়শ্রেণী:ইগ নোবেল পুরস্কার বিজয়ী
বিষয়শ্রেণী:ম্যানচেস্টার বিশ্ববিদ্যালয়ের শিক্ষায়তনিক
বিষয়শ্রেণী:রুশ বিজ্ঞানী